google/wiki40b huggingface dataset:
INSPIRIA science center

Historikk

Inspiria science center har sin opprinnelse fra ingeniørutdanningen ved Høgskolen i Østfold. I 2002/2003 startet avdelingen i samarbeid med lærerutdanningen et vitensentertilbud ved skolens daværende studiested i Sarpsborg. I august 2011 åpnet senteret i et eget nybygg på 6400 m² ved E6 på Grålum i Sarpsborg, da under det nye navnet Inspiria science center. 
Bygget ble oppført med fokus på energi og miljø, og var ved oppføringen blant Norges mest energieffektive bygg. For satsningen på bærekraftighet ble bygget i 2012 tildelt den tyske byggeskikksprisen Prime Property Award. Bygget varmes opp med fjernvarme, og har et pilotrenseanlegg for gråvann utviklet ved Universitetet for miljø- og biovitenskap. Senteret har også en vindmølle og en solcellevegg som genererer noe strøm.

Regionalt vitensenter

Senteret er et av ti regionale vitensentre, og mottar statlig tilskudd til driften gjennom egen post i statsbudsjettet. Kunnskapsdepartementet sier i omtalen av denne posten at målet med tilskuddet er å utvikle regionale vitensenter som et tilbud til skoleverket (elever, studenter, lærere, foreldre) og allmenheten på deres område. Vitensentrene har som målsetting å motivere flere barn og unge til å velge realfag, men har også en viktig samfunnsoppgave – å belyse viktigheten av innsikt og kunnskap om naturvitenskap og teknologi. De regionale vitensentrene i Norge arbeider for å posisjonere seg som en naturlig del av utdanningskjeden, og der aktuelle forskningsresultater viser at besøk på vitensentrene representerer en viktig motivasjon ved senere studie- og yrkesvalg.
Kjemien stemmer

Kjemien stemmer er navnet på lærebøker utgitt av Cappelen. Bøkene blir hovedsakelig benyttet av VG2- og VG3-elever med kjemi som valgfag. Kjemien stemmer er skrevet i tråd med Kunnskapsløftet, og er derfor offisielt godkjent i det norske skoleverk. Truls Grønneberg, Merete Hannisdal, Bjørn Pedersen og Vivi Ringnes er forfatterne av bøkene.
Teatrul Țăndărică

Priser og utmerkelser

Teatret har mottatt en lang rekke priser, bl.a. Erasmusprisen (1978), Gulliver-prisen og Puck-prisen.
Mikael Dorsin

Djurgården

Mikael Dorsin gikk gradene i Djurgården og fikk sin debut i Superettan for Djurgården mot Sirius i 1998.
I 1999 ble han lånt ut til Spårvägen for å få mer spilletid og erfaring.
I år 2000 var han tilbake i Djurgården og hjalp klubben å rykke opp fra Superettan til Allsvenskan.
I 2001 endte Djurgården på en imponerende sølvplass. Dorsin var med å vinne to seriegull i 2002 og 2003 og cupgull i 2002, før han gikk til franske Strasbourg sommeren 2003.

Strasbourg

Han signerte en treårskontrakt med Strasbourg, men i kontrakten stod det at om ikke den økonomisk tyngede franske klubben kunne betale beløpet innen ett år, kunne Dorsin reise tilbake til Djurgården. Da ett år var gått kunne ikke franskmennene betale overgangssummen, og Dorsin måtte reise tilbake til Djurgården.

Rosenborg

I juli 2004 signerte han for Rosenborg for en overgangssum på 3,5 millioner kroner. 1. august 2004 fikk han sin debutkamp for Rosenborg mot Viking. 30. oktober 2004 vant han sitt første norske seriegull.
Sesongen 2006 spilte han 25 av 26 seriekamper og var med på å vinne sitt andre norske seriegull.

Cluj

Før 2008 dro han gratis til den rumenske klubben Cluj og skrev under en tre og et halvtårskontrakt. Han ble både cup- og seriemester. Oppholdet i Romania varte bare et halvt år, før Dorsin valgte å dra tilbake til Rosenborg.

Rosenborg

29. august 2008 signerte Dorsin en treårsavtale med Rosenborg. To dager senere gjorde han sin redebut for Rosenborg mot Vålerenga, og markerte seg ved å score sitt første mål for Rosenborg.
Sesongen 2009 vant han sitt tredje norske seriegull.
Sesongen 2010 vant han sitt fjerde norske seriegull.
25. oktober 2015 spilte han sin kamp nummer 400 for Rosenborg.
I sesongen 2015 var han med å vinne både Tippeligaen og Cupfinalen. Dette var hans 5. seriemesterskap og første cupmesterskap i Norge.
27. mai 2016 la han opp som fotballspiller. Han fikk  401 kamper for Rosenborg, og er dermed på en 5.-plass på klubbens adelskalender.
Dorsin er utdannet jurist og arbeider som fotballagent.

Landslaget

Han var med å ta en fjerdeplass i U21 EM i 2004 i Tyskland. Han kom også på «all star»-laget.
Dorsin har 16 A-lagskamper for Sverige.
Torres del Parque

Torres del Parque, offisielt Residencias El Parque, er et boligkompleks i Bogotá. Det består av tre høyhus i murstein som er tegna av den colombianske arkitekten Rogelio Salmona. Det høyeste av dem har 37 etasjer og er 117 meter høyt. De befinner seg i bydelen La Macarena i det administrative distriktet Santa Fe, og blei oppført mellom 1965 og 1970. Komplekset ligger langs med tyrefetingsarenaen Plaza de toros de Santamaría i en halvsirkel, og siluetten skal dessuten harmonisere med formen på fjella Cerros Orientales i bakgrunnen.
Mannen som gikk opp i røyk

Handling

Beck blir kalt tilbake fra ferien sin når en viktig journalist med navn Alf Matsson blir meldt savnet—viktig fordi reporterens forlegger truer med å frigi noe (uspesifisert) informasjon som ville være pinlig for den svenske regjeringen.
Matsson ble sist sett i Budapest, så det er dit Beck reiser også. Men han oppdager med en gang han kommer til Ungarn at alle sporene er kalde. Men det er noen som skygger ham og Beck tror at det kan være kommunistisk mistenksomhet, men hvorfor skal politiet skygge ham og allikevel nekte for at det er noe merkelig med Matssons forsvinning?
Ozzy Osbourne

Black Sabbath

Osbourne var fan av The Beatles i ung alder. Han ble etter hvert vokalist i heavy metal-bandet Black Sabbath, fra gruppa ble dannet i 1966 til han ble sparket i 1978. Han slet da med tungt alkohol- og narkotikamisbruk, men med hjelp fra sin kone og manager Sharon klarte han å få misbruket under kontroll, og etablerte seg etter hvert som soloartist, under navnet Ozzy Osbourne. Han ble i 1997 gjenforent med Black Sabbath, og er fremdeles offisielt medlem. I denne tiden har det kun blitt gitt ut to albumer, konsertalbumet Reunion fra 1998 og 13 fra 2013.
Som medlem av Black Sabbath er han fra 2006 innvotert i Rock and Roll Hall of Fame.

Solokarrieren

Osbournes første soloalbum var Blizzard of Ozz fra 1980. Flere andre album fulgte, og etablerte Osbourne som et av heavy rock-sjangerens største navn på 1980-tallet. Hans ville sceneopptreden hjalp ham også å skape seg navn som soloartist. Han skapte avisoverskrifter ved å bite hodet av en flaggermus på scenen under en konsert 20. januar 1982, og på et møte med plateselskapet engang bet han hodet av en levende due. Samme år under en turne ble han arrestert for å ha urinert i beruset tilstand på en kenotaf reist til minne for de som falt ved slaget ved Alamo i Texas, et av de mest «hellige» monumentene i USA.
Låten «Suicide Solution» fra 1980 som han selv først hevdet ble skrevet for avdøde Bon Scott's ære men som tekstforfatter Bob Daisley senere har avslørt egentlig handler om Ozzy's daværende egne alkoholproblemer , skapte også avisoverskrifter da det ble påstått at to amerikanske tenåringer hadde begått selvmord etter å ha hørt låten. Det ble rettssak hvor Osbourne måtte møte, men han ble tilslutt frikjent.
19. mars 1982 omkom  gitaristen Randy Rhoads, kun 25 år gammel, i en flyulykke. Randy Rhoads blir sett på som et av de fremste gitartalentene i historien, og i 1987 ga Ozzy Osbourne ut konsertalbumet Ozzy Osbourne & Randy Rhoads: Tribute til minne om den avdøde gitaristen. Rhoads ble erstattet av Jake E. Lee i 1982, og han var med på to album. Lee ble erstattet av Zakk Wylde i 1987.
I 1993 annonserte Ozzy at han at han hadde gitt ut sitt siste album, holdt sin siste konsert, og at han pensjonerte seg fra musikken. Han kom imidlertid tilbake allerede to år senere med albumet Ozzmosis, og startet den mer eller mindre årlige konsertturneen «Ozzfest». Han spilte også på «Blizzcon 2009» med sin nye gitarist Gus G., dette var den første konserten Gus G. spilte med Ozzy.

Annet

Fra 2002 til 2005 hadde han sitt eget realityprogram på MTV, «The Osbournes», hvor man fulgte livet til Ozzy og familien. I 2005 fikk han diagnosen «Parkin Syndrome». Han har fått en stjerne på Hollywood Walk of Fame. Han spilte med tidligere Guns N' Roses gitarist Slash på Quart festivalen i Kristiansand i 2009.
Preben Z. Møller

Bakgrunn

Møller har mastergrad i sosiologi fra Universitetet i Oslo (2006). Han utgav i 2007 boken Pen søker trygg på Kagge Forlag, en omarbeidet versjon av hans masteroppgave fra året før med samme tittel. I 2009 debuterte han skjønnlitterært med romanen Deflora på Aschehoug forlag. I 2013 kom hans andre sakprosabok, Kampen om voldtekt. Ekte voldtektsmenn og hvem som helst på Dreyer forlag.
Møller var en av bidragsyterne til antologien Snu. Brev til klimagenerasjonen i 2012 på Cappelen Damm forlag. Han var også en av initativtagerne til Menn mot voldtekt.

Romanen Deflora

Han debuterte skjønnlitterært med romanen Deflora i 2009, på Aschehoug forlag. Boken handler om en 52 år gammel akademiker og kronikkforfatter med navnet Preben, som blir lei av livet som intellektuell i Norge og i stedet drar til Thailand. I feriebyen Pattaya møter han den prostituerte ungjenta Pom: «Hun vekker noe i ham, og hovedpersonen får en mulighet til å bli en annen enn den han var». Boken fikk blandet kritikk og ble oppfattet som provoserende. Litteraturkritiker Linda Kaspersen skrev i Adresseavisen mente at «kombinasjonen av hovedpersonens utviklingshistorie og romanens formelle komposisjon, gjør Deflora til en interessant og tankevekkende tekst om ansvar og om begjær». Cathrine Krøger i Dagbladet skrev at Møller forsøker «å gi en realistisk skildring av et rått kjønnsmarked, hovedsakelig sett fra de sprengkåte sexkjøpernes synspunkt. Per Kristian Bjørkeng i Aftenposten skrev at «Preben i Deflora mestrer det polemiserende språket som de marginaliserte mennene i virkelighetens kommentarfelt mangler». Blant de negative anmelderne finner man Stavanger Aftenblads Steinar Sivertsen, som mente boken var preget av en «sjølopptatt, plaprende forteller uten stilistisk feeling, rytme, puls» og var «pinlig», og Bergens Tidendes Silje Stavrum Norevik, som mente at boken var «så fattig på språk, oppbygging og refleksjon at det blir en tragikomisk hån når baksideteksten sammenligner Preben Møller med storheter som Thomas Mann».
Comenius

Comenius-Norge et navnet på et EU-program som gir støtte til europeisk samarbeid til barnehager og skoler. Programmet er oppkalt etter Johann Amos Comenius.
William Beardmore

Bakgrunn og virke

Beardmore ble født i Deptford i London, hvor hans far, også William Beardmore, jobbet som ingeniør. I 1861 flyttet familien til Glasgow hvor hans far var med på å grunnlegge Parkhead Forge, et stålverk og leverandør til en voksende skipsbygging og jernbaneindustrien i Clyde. Beardmore ble utdannet ved High School of Glasgow og Ayr Academy. Da han var femten år begynte han som lærling på Parkhead, samtidig som han gikk på kveldsskole ved Ayr Academy. Da han hadde fullført læretiden i 1877 ble han immatrikulert ved Royal School of Mines ved South Kensington, London.
Kort tid etter døde hans far, og da den tredje forretningspartneren pensjonerte seg ble Williams onkel Isak eneeier. William ble juniorpartner i 1879, og da hans onkel gikk av med pensjon syv år senere ble han eneeier av bedriften. Han utvidet raskt virksomheten og dannet aksjeselskapet William Beardmore & Company, hvor han selv ble formann og  administrerende direktør, i 1902. i 1899 kjøpte han den verdensberømte hagen til Robert Napier & Sons i Govan, Clyde. I 1900 ble han formann i John I. Thornycroft & Company, firmaet som bygde torpedobåter. I 1902 ble han også eier og direktør i våpenfirmaet Vickers og motorprodusenten Arrol-Johnston.
I løpet av årene utviklet han virksomheten til å omfatte produksjon av kjøretøy, våpen, inkludert granater og stridsvogner, luftfartøy, luftskip og motorsykler. Den opprinnelige virksomheten fortsatte å produsere et bredt utvalg av stålmaterialer, herunder pansrede materialer, støping, akslinger, jernbaneutstyr, dampkjeler og hjul.
I 1900 kjøpte han et område på nordsiden av elven Clyde ved Dalmuir, ved siden av det berømte verftet til John Brown & Company ved Clydebank. Dette området utviklet han til et av de største og mest moderne verftene i verden, men nedgangen i skipsbyggingen i etterkrigstiden førte til at verftet ble stengt ned i 1936.
Blant skipene som ble bygget av Beardmore var SS «Warilda», senere HMAT «Warilda», for Adelaide Steamship Company, slagskipet HMS «Conqueror», slagskipet HMS «Ramillies» og hangarskipet HMS «Argus». 
Beardmore sponset Ernest Henry Shackletons antarktiske ekspedisjon i 1907, og fikk Beardmorebreen oppkalt etter seg. Han var medlem av Royal Institution of Naval Architects, Institution of Mechanical Engineers, Iron and Steel Institute, og Institution of Shipbuilders and Engineers in Skottland. Han var også formann for Industrial Welfare Society. 
Han ble adlet som baronett i 1914 og opphøyet til Baron Invernairn ved nyttår 1921. William Beardmore døde i sitt hjem i Strathnairn, Inverness-shire av hjertesvikt 9. april 1936, 79 år gammel.
Derolophodes

Utseende

En middelsstor, avlang, matt brun trebukk. Oversiden er fint hårete. Antennene er tynne og noe over halvparten så lange som kroppen. Pronotum er rundet, dekkvingene lange og jevnbrede.

Utbredelse

Arten lever på Madagaskar.
NGC 34

NGC 34 (også NGC 17) er en rest etter to galakser som har kollidert og som ligger rundt 250 millioner lysår unna jorden i stjernebildet Hvalfisken. NGC 34 inneholder mye gass og kan derfor holde frem med den hyppige stjernedannelsen i sentrum, som blei satt i gang under sammenslåingen av de to opphavlige galaksene.
Warwick Castle

Warwick Castle er et slott i byen Warwick i England, ved elven Avon. Slottet har tradisjonelt vært knyttet til jarlen av Warwick, som er en av de eldste jarletitler i England. Det er i dag et populært turistmål.

Tidlig historie

Tradisjonen forteller at de første befestningen på stedet skal ha blitt reist av Ethelfleda, søsteren til kong Edvard den eldre, i 914. Antagelig var det en eldre trepalisade som ikke hadde vært nok til å hindre danene i å plyndre Warwick, som dengang var en liten landsby. Befestningen av stedet var en del av et større nettverk av festninger for å beskytte Mercia. Rester av den tidlige festningen kan sees på haugen i den sørlige enden av borggården, kalt «Ethelfleda's Mound».
Vilhelm Erobreren utnevnte i 1088 Henry de Beaumont som første jarl av Warwick, og han bygde en festning av motte and bailey-typen.

Slottet blir til

I 1264 ble festningen tatt av Simon Montforts styrker. Han fengslet William Maudit, 8. jarl av Warwick og grevinnen i Kenilworth inntil løsepenger hadde blitt betalt for dem.
Etter William Maudits død gikk slottet til William de Beauchamp, 9. jarl av Warwick, og i de neste syv generasjonene stod Beauchamp-slekten for det meste av utvidelsen fra en mindre festning til et stort slott.
Etter at den siste Beauchamp i direkte linje, Anne de Beauchamp, 15. grevinne av Warwick, døde i 1449 gikk slottet og tittelen til Richard Neville, 16. jarl av Warwick, kjent som The Kingmaker. Han hadde rett til tittelen fordi han hadde giftet seg med søsteren til den siste jarlen, og Warwick-tittelen var uvanlig i den forstand at den også kunne arves gjennom kvinnelig ledd.

I moderne tid

Warwick Castle er ikke lenger i jarlens eie. Det ble i 1970-årene medlem av Treasure Houses of England, en sammenslutning av ti av de fremste standsmessige hjem i England som fortsatt var i privat eie. I 1978 ble det solgt til The Tussauds Group. Selskapet har utført omfattende reparasjoner, og har satt igang akvititeter som bueskyting, daglige avfyringer av en trebuchet, oppvisning av jaktfalker og ridderturnerninger, samt at de har lagd attraksjoner inne i slottet for å tiltrekke flere turister. Som en kuriositet kan nevnes at det såkalte postkortet for Norges bidrag i Eurovision Song Contest i 1998 ble laget her, med en ridderturnering arrangert kun for det formål.
Svanhild (komedie)

Handling

De to hovedfigurene heter både i prosateksten og i versedramaet «Svanhild» og «Falk». Dikteren Falk ønsker at Svanhild gjennom sin kjærlighet skal være hans inspirasjon og muse for en sommers erotikk og diktning. Falk gir ikke Svanhild andre utsikter når høsten setter inn, enn hva han gjorde med stæren da den hadde diktet ham en sang og sluttet å synge. Falk kastet en stein mot fuglen og drepte den. Dette er det bærende motiv som forekommer i begge versjoner; forelskelsen inspirerer til diktning, mens ekteskapet legger øde all kreativitet og skapertrang.

Ibsen har gitt følgende anvisning på hvor handlingen utspiller seg:
Handlingen foregaar paa Fru Halms Landsted ved Drammensveien. Tiden er en Sommerdag iaar. -
Strengt tatt er ikke stykket noen komedie siden den ikke ender lykkelig, snarere tragisk. Men utfallets karakter kan også tolkes som et utslag av dikterens skjelmske blikk.

Uroppføring

Urpremieren fant sted på Grusomhetens Teater (Hausmania) fredag 14. mars 2014, for fullsatt sal.
Ved siden av nyskreven musikk til åpningssangen av Filip Sande, la Grusomhetens Teater også inn i stykket Edvard Griegs komposisjon til Ibsens dikt «En svane» og «Jeg elsker dig». Bortsett fra utelatelse av passasjene som Ibsen selv hadde strøket over, ble intet lagt til eller trukket fra Ibsens tekstutkast i Grusomhetens Teaters oppsetning.

Osloprisen for årets beste scenekunst

I 2014 mottok Grusomhetens Teater Osloprisen for årets beste scenekunst for produksjonen Svanhild. Osloprisen ble delt ut av magasinet NATTt&DAG.

Oppføring på Den norske Opera

I juli 2015 spilte Grusomhetens Teater stykket på Den Norske Opera i Bjørvika i Oslo.
Nyssodrysilla

Utseende

Nokså små, kraftige, brune trebukker. Antennene er lange og tynne, minst dobbelt så lange som kroppen. Kroppen er litt spoleformet, gjerne med lyse flekker på dekkvingene. Pronotum er avrundet trapesformet, dekkvingene avsmalnende bakover.

Utbredelse

Slekten er nokså vidt utbredt i Sør-Amerika.
London Business School

Forskning

London Business School har 150 vitenskapelige ansatte, fordelt på 16 forskningssentra og instittuter. Skolen ble i 2009 rangert av The Higher Education Funding Council for England (HEFCE) som en klar nr 1 i Storbritannia innen forskning innen ledelses- og forretningsfag (management and business studies), med 55% av forskningsvirksomheten klassifisert som ledende i verden.
Nachos

Nachos (spansk, [ˈnatʃos]) er harde tortillachips, det vil si harde og tynne maisbrød av latinamerikansk type, skårne biter. De anvendes som matrett eller tillegg og har sitt opphav i det meksikanske kjøkken og tex-mex-kjøkkenet.
Nachos er oftest triangelformede. De kan i europeisk tappning være baket på hvetemel. Smakene kan variere, men de er ofte gratinert med ost eller dekket med ostesaus og ofte med jalapeños som tilbehør. Mange varianter finnes, men de serveres ofte med noen chilisaus, guacamole og bønner, men også kjøttfarse.
Norges Husflidslag

Norges Husflidslag er en kultur- og interesseorganisasjon som arbeider for å styrke den levende husflidstradisjonen i Norge ved å organisere aktiviteter og tiltak som utvikler husflidsfaglig interesse og kunnskap, produksjon og omsetning. Norges Husflidslag ble stiftet i 1910. I 2017 hadde organisasjonen 24 000 medlemmer, 360 lokallag, 36 tilknytta husflidsbutikker som er hel- eller deleid av fylkes- og/eller lokallag i Norges Husflidslag, og 150 husflidshåndverkere.
Norges Husflidslag er medlem av Norges kulturvernforbund og Studieforbundet kultur og tradisjon. I 2014 ble organisasjonen akkreditert av UNESCO som Ikke-statlig organisasjon (NGO) med ekspertise innenfor immateriell kulturarv, som den tredje organisasjonen i Norge.

Norsk Husflid

Norges Husflidslag har siden 1964 gitt ut medlems- og fagbladet Norsk Husflid, som har husflid og håndverk som tema. Det redaksjonelle fokuset er på bunad, strikk, vev, tre, broderi, skinn, glass, tekstil, tradisjoner og design. Bladet har et opplag på mer enn 26 000 eksemplarer.

Arbeid på lokalplan

Det frivillige arbeidet i lokal- og fylkeslagene består blant annet i arrangementer som for eksempel utstillinger og kursvirksomhet. Organisasjonen tilbød i samarbeid med Studieforbundet kultur og tradisjon i 2013 om lag 60 000 kurs- og studietimer innenfor blant annet vev, bunadssøm, tre og metall.

Husflidskonsulentene

Per 2017 har Norges Husflidslag 18 husflidskonsulenter, én produktkonsulent og én barne- og ungdomskoordinator. Husflidskonsulentene representerer Norges Husflidslag i fylkene, og er fagfolk som yter service til organisasjonen, husflidhåndverkerne, fylkeskommunen, skoler og andre som ønsker råd eller veiledning. Mange husflidskonsulenter er også drivkrafter i nasjonale og lokale/regionale prosjekter.

Ung Husflid

Barn og unge (0-26 år) er et viktig satsingsfelt med en egen koordinator i Norges Husflidslag. 
Et område som er en del av Ung Husflid-satsingen er REFLID, der gjenbruk av materialer og (u)tradisjonell tilpasning av teknikker for å skape nye uttrykk står sentralt.
Lene Alexandra Øien

Kjendiskarrière

Øien er oppvokst i Trøgstad. Da hun var 19 år lot hun seg avbilde som nakenmodell for Lek, Cocktail og Cats.
Hennes første steg til kjendisstatus var da hun deltok i realityprogrammet Robinson-ekspedisjonen på TV3 i 2004.
Hun og den den tidligere pornoskuespilleren og glamourmodellen Aylar Lie deltok i et PR-stunt hvor Lie påstod å ha hatt sex med den britiske sangerkjendisen Robbie Williams mens Øien skal ha sett på.
Det ble senere avslørt at dette var oppspinn, men PR-stuntet fikk likevel oppmerksomhet, og Lie og Øien havnet på forsiden av den britiske avisen The Sun.
Hun vant danseshowet Skal vi danse høsten 2008. Programmet hadde rekordmange seere, flere enn noen annen sesong av Skal vi danse.
I 2008 deltok Øien i en svensk reklamefilm for nummeropplysningstjenesten Aspiro, og fikk mye kritikk i Sverige av mange som mente at filmen var kjønnsdiskriminerende.
Øien spiller i noen scener i filmen Tomme Tønner i en rolle som politibetjent.
Filmen hadde premiere den 8. januar 2010 samme kveld som hun framførte «Prima Donna» i Melodi Grand Prix 2010.

Musikken og Melodi Grand Prix

Øien deltok i Idol 2003, der hun ikke kom til finalerundene i seriens første sesong.
I desember 2006 var hun med på en låt med industrimetallbandet Staal og bandmedlemmer fra Rammsund i forbindelse med veldedighetsdugnaden Prosjekt 101. Låta heter «11 dagar» og ble omtalt av Dagbladets anmelder som «...et av prosjektets sterkeste sanger». Våren 2007 ga hun ut «My Boobs are OK», sangen handler om at man skal være stolt av seg selv uansett hva slags pupper man har.
I 2008 deltok hun i Melodi Grand Prix med sangen «Sillycone Valley».
Hun deltok i Melodi Grand Prix 2010 med sangen «Prima Donna».
I 2011 utdannet hun seg som personlig trener, og jobber på SATS Nydalen. Hennes siste album kom ut i januar 2012.
Remanens

Remanens eller remanent magnetisering er magnetiseringen som blir igjen i et ferromagnetisk materiale (slik som jern) etter at et magnetfelt er fjernet. Det er også målet på denne magnetiseringen. Når en magnet er «magnetisert» er det altså fordi den har remanens. Magnetiske materialers remanens brukes for eksempel i det magnetiske minnet i magnetiske lagringsmedier som disketter og harddisker. Remanens brukes også som en informasjonskilde for å finne ut hvordan jordens magnetfelt har endret seg med tiden. Dette forskningsfeltet kalles paleomagnetisme.
Per Barclays skulptur i Fauske

Per Barclays skulptur i Fauske er Uten tittel. Per Barclays verk ble satt opp i 1993, og er Fauskes andel av Skulpturlandskap Nordland.  
Verket består av to identiske enheter, plassert i fjæra i nærheten av et naust. Hver enhet består av to deler: en ramme i aluminium – med en form som kan minne om reisverket til et lite hus, stilt på skrå ned i vannet, og en rektangulære marmorblokk som hviler på det øverste hjørnet av ramma. Steinblokkene, som er laget i fauskemarmor, måler 120 x 300 x 40 cm. Det 250 år gamle naustet som inngår i verket tilhører Fauske museum, som er en del av Nordlandsmuseet.
Med plasseringen i fjæra har kunstverket fått en plassering i et grenseland. «Kunstverket representerer verken land eller hav, men en skiftende grense mellom de to verdener som stadig omdefineres av tiden som går, og av tidevannet.»